( 286 ) 
Luxembourg, ou veremant s'il debvoit envoyer quelque secours esdits 
pays d'ambas et luy s'en aller au droict chemin de Milan et des Itales. 
Sur la quelle proposicion luy eust {il y eut) des opinions bien diverses. Et 
combien que chascun fu d'opinion qu'il debvoit ayder et assister les pays 
d'ambas, toutesfoys la plus part furent d'opinion que luy debrvoïit aller en 
personne à Milan et aux Jtales, puys que aynsi estoit la conclusion de 
cenlx de l'empire ; et aussy qu'il faisoit à doubter que les Suizes qui se 
sont ancores noyellemant déclairez qu'ils veulent tenir les promesses 
faictes à la journée de Constance, d'acompagnier le roy votre père aux 
Itales à la conqueste de Milan et à prendre sa courone impériale, à l’aven- 
ture ne vouldront poinct entrer en France. Et aussy l’hon ne sçavoit an- 
cores si les princes de l'empire s'accorderoient à cella , puysque l'ayde 
ha esté accourdée seulemant pour Rome et pour Milan, et en oultre que 
de vouloir aller en France et puys passer par Savoye, c'estoit un che- 
min bien estrangié, là où hauroit fauite des vivres et que les char— 
riots de l’artiglerie et aultres instrumentz de guerre n’y pourroient 
passer. 
Et quand il vint à mon tour de dire mon opinion, je dis qu'il me sem- 
bloit qu'il estoit beaucoup mieulx que Sa Majesté entrast par Luxembourg 
en la Champagne de France ; aveque toute l'armée de l’ayde impériale 
et que par ce moyen il feroit beancoup de biens, car premièrement il 
preserveroit et ousteroit de dangier lesdits pays d'ambas , contraindroyt 
les Françoys se retirer dehors desdits pays ou estre toutz mortz , gar- 
deroit que mons.' de la Trémoille (1), lequel l'hon dict havoir cinq centz 
lances ne se pourroient assembler et puys que la plus grand part des 
Françoys sont en Italie , aysemant il feroit un grand dommagie au roy 
de France, et s'il donoit la bataille et que ledit roy de France perdist , 
il hauroit tout le royaulme de France à son comandemant ; et entrant de 
ceste sorte, le roy d'Angleterre seroit plus enclin d'entrer en la guerre et 
assallir lesdits Françoys de quelque aultre cousté et conforteroit ceulx 
de Castillie qui ont esté bons pour luy à rejecter le roy d'Arragon dehors 
du gouvernement et doneroit crainte an dit roy d'Aragon de non entre- 
(1) Louis de La Trémoille, lieutenani-général du roi au duché de Bourgogne , 
fait prisonnier en 1513 à labataille Je Noyare, Lué en 1525 à la bataille de Pavie. 
